Rikunarita-ORG/Wikinium huggingface dataset:
# கூகுள் தொடு வில்லை

**கூகிள் தொடு வில்லை** எனப்படுவது கூகிள் நிறுவனத்தால் வெளியிடப்பட்டுள்ள தொழில்நுட்ப விருத்திகளுடன் கூடிய ஒரு தொடு வில்லையாகும். உலகின் 19 நபர்களில் ஒருவருக்கு ஏற்பட்டுள்ளதான நீரிழிவு நோயினைக் கண்காணிக்க இந்த தொடு வில்லையைப் பயன்படுத்த முடியும் என்று கூகிள் நிறுவனம் அறிவித்துள்ளது.

உடலில் உள்ள சர்க்கரையின் அளவை அளவிடப் குருதி, கண்ணீர் பல்வேறு உடற்திரவங்கள் பயன்படுகின்றன. வைத்தியர்கள் தற்போது கண்ணீரின் மூலம் உடலில் உள்ள சர்க்கரையின் அளவை அளவிட முயல்கின்றனர். ஆயினும் இந்த முறை மிகவும் கடினமானதாகும். இதற்கான முக்கியமான காரணம், கண்ணீர் இலகுவில் குருதிபோல் கண்ணில் இருந்து நினைத்த நேரத்தில் எடுக்க முடியாமையே. இந்தப் பிரச்சனையைத் தீர்க்கவே கூகிள் தொடு வில்லை உள்ளமைந்த இலத்திரனியல் சுற்றுக்களுடன் வெளியிடப்பட்டுள்ளது. இந்த வில்லையில் உள்ள இலத்திரனியல் சுற்றுக்கள் தலைமுடியைவிட மெல்லியவை என்பதைக் குறிப்பிடவேண்டும்.

இந்த கூகிள் தொடு வில்லை மூலம் ஒரு செக்கனுக்கு ஒருதடவை உடலின் சர்க்கரை நிலையை கம்பியில்லாத் தொழில்நுட்பம் மூலம் கண்காணிக்கக்கூடியதாக உள்ளமை சிறப்பாகும். ஆயினும் இந்த வில்லைகள் இன்னும் ஆரம்பநிலையிலேயே உள்ளதாக கூகிள் அறிவித்துள்ளது.

## உசாத்துணைகள்
# கூகுளின் கேலிச்சித்திரம் (கூகுள் டூடில்)

**கூகுளின் கேலிச்சித்திரம்** (*Google Doodle*) என்பது விடுமுறை, நிகழ்வுகள், சாதனைகள் மற்றும் மக்களை சிறப்பிக்க, கூகுளின் முகப்புப் பக்கத்தில் இருக்கும் கூகுளின் அடையாளச் சின்னத்தில் ஏற்படுத்தப்படும் சிறப்பான தற்காலிக மாற்றம் ஆகும். கூகுளின் முதல் கேலிச்சித்திரம் 1998 ஆம் ஆண்டில், எரியும் மனிதன் விழாவை சிறப்பிக்கும் விதமாக அமைந்தது. வலையமைப்பு சேவையகங்கள் செயலிழந்தால், தாங்கள் இல்லாததை பயனர்களிடம் தெரிவிக்கவே இதை லாரி பேஜ் மற்றும் சேர்ஜி பிரின் ஆகியோர் வடிவமைத்தனர். தொடர்ந்து வந்த சில கூகுளின் கேலிச்சித்திரங்களை வெளி ஒப்பந்தக்காரர் வடிவமைத்தார். 2000-ஆம் ஆண்டில் பாஸ்டில் நாளுக்கான இலச்சினை வடிவமைக்க பேஜ் மற்றும் பிரின் ஆகியோர் வெளி உறவி அதிகாரி டென்னிஸ் ஹூவாங்கை கேட்டுக் கொண்டனர். கேலிச்சித்திரங்களை ஏற்பாடு செய்து வெளியிட டூடுலேர்ஸ் (doodlers) எனும் ஊழியர்கள் குழு ஒன்று செயல்படுகிறது.

## மேற்கோள்கள்

## வெளியிணைப்புகள்

* Google Doodles
* யூடியூபில் கூகுளின் கேலிச்சித்திரம் (கூகுள் டூடில்) காணொளி
* டுவிட்டரில் கூகுளின் கேலிச்சித்திரம்
# குரோமியம் உலாவி

குரோமியம் உலாவி| உருவாக்குனர் | குரோமியம் திட்டம் |
| தொடக்க வெளியீடு | 2008 |
| மென்பொருள் வகைமை | இணைய உலாவி |
| உரிமம் | LGPL, BSD, MIT |
| இணையத்தளம் | குரோமியம் முதன்மைத்தளம் குரோமியம் உருவாக்கு தளம் பரணிடப்பட்டது 2010-11-12 at the வந்தவழி இயந்திரம் |

Chromium in Manjaro Linux
**குரோமியம்** (*chromium browser*) ஒரு கட்டற்ற மற்றும் திறந்த மூல வகையைச்சார்ந்த இணைய உலாவி ஆகும். கூகுளின் கூகுள் குரோம் உலாவி குரோமியத்தின் மூல நிரலை அடிப்படையாகக்கொண்டே உருவாக்கப்பட்டுள்ளது. குரோமியத்தின் வளர்ச்சி, மேம்பாடு, திறந்த மூல நிரல் அனைத்தும் குரோமியம் திட்டத்தினால் நிர்வகிக்கப்படுகிறது. குரோம் உலாவியும் குரோமியம் உலாவியும் பெரும்பாலான நிரல்களையும் சிறப்புகளையும் ஒரே மாதிரி கொண்டிருந்தாலும் இவைக்களுக்கிடையே சிறிது வேறுபாடு உள்ளது.

குரோமியம் திட்டம் குரோமியம் மாலையிலிருந்து பெயரை பெற்றது. கூகுள் நிறுவனம் குரோமியம் திற மூல உலாவியாக இருக்கும் என்றும் இறுதி உலாவி குரொம் என்றும் நிரலாளர்களுக்கான ஆவணத்தில் குறிப்பிட்டுள்ளது. எனினும் மற்ற நிரலாளர்கள் குரோமியம் நிரலை கொண்டு பல பதிப்புகளை குரோமியம் பெயரில் வெளியிட்டனர். இதை சமூக தொகுப்பு உரிமத்தில் வழங்கினர்.

வழக்கமான உலாவிகள் போல் அல்லாமல் குரோமியம் உலாவி செல் நிரலை இணையத்திதல் பயன்படுத்துகிறது. குறைந்த அளவு பயனர் இடைமுகம் இருக்குமாறு இது வடிவமைக்கப்பட்டுள்ளது. இதனால் இது பயன்படுத்தும் போது திடிரென்று உலாவி செயல்படாமல் இருப்பதையும் இது விரைவாகவும் இருப்பதையும் பயனர்கள் உணரமுடியும் என்று நிரலாளர்கள் கருதுகின்றனர்."

## பயன்படுத்தப்படும் இயக்குதளங்கள்

* லினக்சு
* விண்டோசு
* மாக் ஓஎஸ்
* ஆன்ட்ராய்டு
* பிஎஸ்டி

## குரொமுக்கும் குரோமியித்துக்கும் உள்ள வேறுபாடுகள்

1. தானியங்கியாக குரோம் இற்றைபடுத்தப்படும்.
2. பாப்பி (PPAPI) உட்செருகு பதிப்பு அரோப் பிளாசு பிளேயர் மூலம் குரோமில் இணைக்கப்பட்டுள்ளது. குரோமியத்தில் இது தனியாக சமூகம் பகிரும் பொதி மூலம் பதிவேற்றப்படுகிறது.
3. எம்பி3 MP3, ஏஏசி AAC, எச்264 H.264 ஒலி வடிவங்கள் குரோமால் ஆதரிக்கப்படுகிறது. குரோமியத்தில் இவ்வடிவங்கள் தனியாக தரவிறக்கப்பட்டு பதிவேற்றப்படும்.
4. குரோம் இணைய கடை (Chrome Web Store) மூலம் எந்த உட்சேருகுகளையும் விண்டோசு, மேம் இயக்கு தள பயனர்களின் குரோமியம் இயக்காது 2015 யூலைக்கு (மே 2015 முதல் விண்டோசு) முன் உட்செருகுகளை (extensions) குரோமியத்தில் பயன்படுத்தி இருந்தாலும் அவை முற்றாக செயல் இழக்கப்படும். )
5. கூகுள், குரோம் பெயர்கள் கூகுள் நிறுவனத்தின் காப்புரிமை பெற்றவை.
6. பயனர்களின் செயல்களையும் உலாவி செயல் படாமல் நொறுங்குவதையும் குரொமில் பயனர் கூகுளுக்கு செல்லாமல் இருக்க தேர்வு செய்யும் உரிமை உள்ளது.
7. ஆர்எல்இசட் (RLZ tracking) சுவடு என்பது குரொம் உலாவி தரவிறக்கப்பட்டதும் சந்தைபடுத்தலுக்காகவும் பகிர்மான கூட்டு காரணமாகவும் அந்த விடயத்தை கூகுளுக்கு குறியாக்கி அனுப்பும். யூன் ங010 இக்கு பின் கூகுள் ஆர்எல்இசட் (RLZ tracking) சுவடை பயன்படுத்துவதில்லை. குரோமியத்தில் இது இல்லை. ஆர்எல்இசட் (RLZ tracking) சுவட்டுக்கு கூகுளின் காப்புரிமை பெற்றிருந்தது. இப்போது அது காப்புரிமை விலக்கப்பட்டு கட்டற்ற திறமூலமாக கிடைக்கிறது. எனினும் இது குரோமியத்தில் பயன்படுத்தப்படுவதில்லை.
8. பிடிஎப் முன்தோற்றம் கூகுள் கட்டற்ற முறையில் பிடிஎப் முன்தோற்றம் பார்ப்பதை வெளியிட்டவுடன் குரோமியம் பதிப்பு 47 இக்கு பின் பிடிஎப் முன்தோற்றம் கிடைக்கிறது

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* குரோமிய உலாவி படிமங்கள்
* குரோமிய உலாவியின் மூலம்
# ஆண்ட்ராய்டு கப் கேக்

|  |
| --- |
| ஆண்ட்ராய்டு 1.5 கப் கேக் |
| Android Cupcake home screen |
| File:Android Cupcake home screen.jpg Android 1.5 on an Android SDK emulator |
| விருத்தியாளர் | கூகிள் |
| முதல் வெளியீடு | ஏப்ரல் 27, 2009 (2009-04-27) |
| வலைத்தளம் | developer.android.com/about/versions/android-1.5-highlights.html |

**ஆண்ட்ராய்டு 1.5 "கப்கேக்"** (Android Cupcake) என்பது கூகிள் உருவாக்கிய மூன்றாவது ஆண்ட்ராய்டு பதிப்பு ஆகும். இந்த வெளியீடு பயனர் மற்றும் முன்னேற்பாளர்களுக்கான புதிய அம்சங்களையும் அத்துடன் ஆண்ட்ராய்டு இயங்குதள கட்டமைப்பின் ஏ.பி.ஐ இல் உள்ள மாற்றங்களையும் உள்ளடக்கியுள்ளது. ஆண்ட்ராய்டு 1.5 இல் திரை-விசைப்பலகை மற்றும் ப்ளூடூத் ஆதரவு, போன்ற புதிய அம்சங்கள் மற்றும் பயன்பாட்டு மேலாண்மை மற்றும் பல கூகிள் பயன்பாடுகள் போன்ற மேம்பாடுகள் சேர்க்கப்பட்டுள்ளன.

## சான்றுகள்
# டார்ட் (நிரல் மொழி)

**டார்ட்
Dart**|  |
| நிரலாக்கக் கருத்தோட்டம்: | பொருள் நோக்கு நிரலாக்கம் |
| வெளியிடப்பட்டது: | 2011 |
| வளர்த்தெடுப்பாளர்: | கூகிள் |
| இயல்பு முறை: | தேர்வு |
| கோப்பு நீட்சி: | .dart |
| அனுமதி: | BSD License |
| இணையதளம்: | www.dartlang.org |

**டார்ட்** (*Dart*) கூகிள் உருவாக்கிய ஒரு திறவூற்று இணைய நிரலாக்க மொழி. இது ஆர்குசுவில் *கோடு* மாநாட்டில் 2011 அக்டோபர் 10-12 இல் வெளியிடப்பட்டது.

## உசாத்துணை
# கூகுள் கலைகளும் பண்பாடுகளும்

கூகுள் கலைகளும் பண்பாடுகளும்|   |
| கூகுள் கலைச் செயல்திட்டம் இணையதளத்தில் ஒரு மாதிரித் தோற்றம் |
| உருவாக்குனர் | கூகுள் |
| தொடக்க வெளியீடு | பெப்ரவரி 1, 2011 (2011-02-01) |
| இணையத்தளம் |  |

**கூகுள் கலைகளும் பண்பாடுகளும்** (*Google Arts & Culture*), முன்னர் **கூகுள் கலைச் செயல்திட்டம்** (*Google Art Project*) என்பது உலகின் தலைசிறந்த மற்றும் பெருமை வாய்ந்த அருங்காட்சியகங்கள், கண்காட்சியகங்கள் போன்றவற்றை இணையம் மூலம் நாமே நேரில் சென்று நடந்து பார்ப்பது போன்ற முப்பரிமாணத் தோற்றத்தில் காண உதவும் மென்பொருள் ஆகும். இந்த வசதியை கூகுள் நிறுவனம் மக்களுக்கு இலவசமாக வழங்குகிறது. அருங்காட்சியகங்களில் உள்ள அரிய பொருட்களையும் ஓவியங்களையும் நாம் மிக நெருக்கமான முப்பரிமாணத் தோற்றத்தில் காணலாம். மேலும் நாம் நமது சொந்த கலைப் படைப்புகளையும் இத்தளத்தில் பகிர்ந்து கொள்ள முடியும். இச்சேவையினை பயன்படுத்த எந்த விதமான மென் பொருட்களையும் கணினியில் நிறுவ வேண்டியதில்லை. இணைய உலாவியிலேயே நேரடியாக பயன்படுத்தலாம்.

## வெளி இணைப்புகள்

விக்கிமீடியா பொதுவகத்தில்,
 கூகுள் கலைச் செயல்திட்டம்
என்பதில் ஊடகங்கள் உள்ளன.

* கூகுள் கலைச் செயல்திட்டம்

## மேற்கோள்கள்
# கூகுள் டெஸ்க்டாப்

**கூகுள் டெஸ்க்டாப்** என்பது pnp repair டெக்ஸ்டாப் தேடலாகும். இது pnp XP விண்டோஸ் 2000 சேவைப் பொதி 3 உள்ள pnp உள்ள கோப்புக்களைத் தேட உதவும். டெஸ்டாப் தேடலானது பயனரின் மின்னஞ்சல், கணினிக்கோப்புக்கள், பாடல்கள், படங்கள், உரையாடலகள் மற்றும் பார்க்கப் பட்ட இணையத்தளங்களைத் தேடப் பயன்படுகின்றது.

## தொழில்நுட்பத் தகவல்கள்

### அறிமுகம்

கூகுள் தேடலை கணினியில் நிறுவும் போது இருக்கின்ற எல்லாக் கோப்புக்களையும் சுட்டியிடும் (index). ஆரம்பச் சுட்டியலிடல் முடிவுற்றதும் தேவைக்கேற்றவாறு சுட்டியலிடும். கூகுள் தேடல்போன்று தேடல்கள் மற்றும் தேடல்முடிவுகள் உலாவியில் காட்டப்படும்.

### சுட்டியலிடல்

* மின்னஞ்சல்
	+ அவுட்லுக்
	+ அவுட்லுக் எக்ஸ்பிரஸ்
	+ நெட்ஸ்கேப் மெயில்
	+ மொஸிலா மெயில்
	+ மொஸிலா தண்டபேட்
* இணைய சரித்திரங்கள்
	+ இன்ரநெட் எக்ஸ்புளோளர்
	+ நெட்ஸ்கேப்/pnp/repair
	+ வேட்
	+ எக்ஸ்ஸெல்
	+ பவர்பாயிண்ட்
* இணையத் தூதுவர்கள்
	+ அமெரிக்கா ஆண்லைன் மெசன்ஜர்
	+ கூகுள் டாக் pnp
	+ விண்டோஸ் லைவ் pnp pnpமெசன்ஜர்
	+ ஸ்கைப்
* வேறு கோப்புக்கள்
	+ pdf
	+ பாடல்கள்
	+ வீடியோ
	+ படங்கள்
	+ ஒத்தியங்கும் மென்பொருட்களை நிறுவுவதன் மூலம் பல்வேறுபட்ட கோப்புகளைத் தேடவியலும்

## விமர்சனங்கள்

அந்தரங்கத் தன்மை தொடர்பாகப் பல விமர்சனங்கள் எழுந்துள்ளன. இதில் தேடல்கள் வன்வட்டில் இருந்து மிக இலகுவாகப் பிரதிசெய்யக் கூடியவை எனபதுடன் வலையமைப்பூடாகவும் தேடல்கள் செய்யலாம் என்பதே யாகும்.

## வெளியிணைப்புகள்

* கூகிள் டெக்ஸ்டாப்
# ஜிஸ்மோ திட்டம்

**ஜிஸ்மோ திட்டமானது** இணையமூடாகவும் வேறுவலையமைப்புகளூடாகவும் ஒலியழைப்புக்களை ஏற்படுத்தும் இலவசமான மென்பொருட் தொலைபேசியாகும்.

**ஜிஸ்மோ திட்டமானது** மைக்கேல் ராபட்ஸ்சனினால் ஆரம்பிக்கப் பட்டது. இதனுடன் போட்டியிடும் ஸ்கைப் போன்றல்லாமல் **ஜிஸ்மோதிட்டமானது** அழைப்புக்களைக் கையாள்வதற்குத் திறந்த மூலநிரல்களைப் பாவிக்கின்றது. ஜபர் தொழில்நுட்பத்துடன் (கூகிள் டாக் இதைப் பாவிக்கின்றது). முறைகளையும் கையாள்கின்றது. எனினும் இது தனக்கேயுரிய பதிப்புரிமையுடைய மென்பொருட் பாகங்களையும் கொண்டுள்ளது. ஜிஸ்மோ கிளையண்டானது முற்றிலும் மூடியநிரலிலேயே ஆக்கப் பட்டுள்ளது.

எழுத்துக்களிலான அரட்டை அரங்கானது ஜபர் தொழில் நுட்பத்தில் இயங்குகின்றது. இதில் ஏதேனும் ஜபர் கிளையண்டில் (எடுத்துக் காட்டாக கெயிம்) ஊடாக உள்நுளையலாம். உள்நுளையும் போது பயனர் கணக்கானது **username**@chat.gizmoproject.com என்றவாறு அமையும்.

இது சோதனை முயற்சியாக பயனர்களிற்கு 60 நாடுகளிற்கு இலவச அழைப்பை ஏற்படுத்த உதவுகின்றது. இது பதிவு செய்யப் பட்ட பயனர் ஒருவரை பிறிதொரு பயனர் தொலைபேசிக்கு இலவச அழைப்பொன்றை ஏற்படுத்த முடியும்.

## வெளி இணைப்புகள்

* ஜிஸ்மோ இணையத்தளம் பரணிடப்பட்டது 2008-05-17 at the வந்தவழி இயந்திரம்
* ஜிஸ்மோ தொலைத் தொடர்பாடல் பற்றிய ஆய்வு
# ஐ-கூகுள்

ஐ-கூகுள்| iGoogle logo |
| வலைதளத்தின் தோற்றம்
ஐ-கூகுள் தளத்தின் முகப்புத் திரைக் காட்சி |
| வலைத்தள வகை | தனிவிருப்ப முகப்புப் பக்கம் |
| கிடைக்கும் மொழி(கள்) | ஆங்கிலம் மற்றும் ஏனைய |
| உரிமையாளர் | கூகுள் |
| வணிக நோக்கம் | ஆம் |
| வெளியீடு | 28 சூன் 2011 (2011-06-28) |
| தற்போதைய நிலை | பயன்பாட்டில் இல்லை |
| உரலி | www.google.com/ig |

**ஐ-கூகுள்(iGoogle)* என்பது கூகுள் நிறுவனம் தயாரித்து வழங்கும் தனிவிருப்ப முகப்புப் பக்க இணையதளம் ஆகும். இதன் மூலம் நாம் நமக்கு விருப்பமான இணையதளங்கள் பலவற்றை நமது வசதிக்கேற்ப ஒரே பக்கத்தில் அமைக்க முடியும். இதிலுள்ள கருவிகள் *(Gadgets)* மூலம் நேரம், வானிலை, விளையாட்டு, நிலவரம், சோதிடம் போன்றவற்றை அறிந்து கொள்ளலாம். மேலும் ஏராளமான தனியார் நிறுவனக் கருவிகள் கிடைக்கின்றன.

இது முதன் முதலில் மே மாதம் 2005 ஆம் ஆண்டு அறிமுகப்படுத்தப்பட்டது.பிப்ரவரி, 2008 வரை கணக்கின் படி மொத்தம் 71 இலட்சம் மக்கள் இதனை பயன் படுத்துவதாகத் தெரிகிறது.

```
கூகுள் நிறுவனம் *ஐ-கூகுள்'* *(iGoogle)* சேவையை 2012 ஆம் ஆண்டு நிறுத்தியது.
```

## குறிப்புகள்
# கூகுள் பேஜ் கிறியேட்டர்

கூகிள் பேஜ் கிரியேட்டர்|  |
| உருவாக்குனர் | கூகிள் |
| இயக்கு முறைமை | ஏதாவது (இணையமூடான பிரயோகம்) |
| மென்பொருள் வகைமை | பல்லூடக இணையப் பிரசுரிப்பு |
| இணையத்தளம் | pages.google.com |

**கூகிள் பேஜ் கிரியேட்டர்** கூகிள் ஆய்வுகூடத்திலிருந்து பெப்ரவரி 23, 2006 இலிருந்து சோதனை நிலையிலிருக்கும் சேவையாகும். இது ஜிமெயில் கணக்கு உள்ளவர்கள் இலகுவாக இணையப் பக்கங்களை உருவாக்கப் பயன் படுகின்றது. இன்னமும் இதன் இறுதிப் பதிப்பிற்கான திகதி அறிவிக்கப்படவில்லை.

இது பார்ப்பதையே பெறும் (en:WYSIWYG) இடைமுகத்தை அளிக்கின்றது. இதில் பயனர்கள் 100 MB அளவான இடவசதியுடன் வலைப் பாவனையையும் பெறுவர்.

கூகிள் பேஜ் இணையப் பக்கமானது உருவாக்கப் பட்டதும் * பரணிடப்பட்டது 2006-03-03 at the வந்தவழி இயந்திரம் என்ற முகவரியில் தோற்றமளிக்கும்.

## வசதிகள்

* **தானாகவே சேமித்தல்** - ஜிமெயில் போலவே காலத்துக் காலம் தானாகவே உருவாக்கப்படும் பக்கங்களை சேமிக்கும்.
* 41 வகையான இணையப் பக்க மாதிரிகள் மூலம் பக்கங்களை வடிவமைக்கும் வசதி
* 4 விதமான பக்க வடிவமைப்பு
* பேஜ் கிரியேட்டர் மட்டுப்படுத்தப்பட்ட அளவிலான HTML மற்றும் CSS நிரல்களை ஆக்கும் வசதி.
* ஜாவாஸ்கிரிப்ட் வசதி
* பல இணையத்தளங்கள் போன்றல்லாது \*.exe கோப்புக்களையும் ஆதரிக்கின்றது.
* மேலேற்றம் செய்யும் கோப்பு ஒன்றின் அதிகபட்ட அளவு 10 மெகாபைட், கோப்பின் அளவு கூடுதலாக இருந்தால் Winrar போன்ற மென்பொருட்களூடாக கோப்பை பிரித்துப் பதிவேற்றலாம்.
* HTML நெரடியாக எழுத வசதியில்லாவிட்டாலும் view Source என்பதைத் தெரிவு செய்து மாறறங்கள் செய்யலாம் அல்லது கணினியில் இதை உருவாக்கிவிட்டு இதை மேலேற்றம் செய்து கொள்ளலாம்.

## குறைகள்

**கூகிள் பேஜ்** மின்னஞ்சல் பக்கத்தை இணையப் பக்கத்திற்குப் பயன்படுத்துவதால் குப்பை அஞ்சல்கள் பெருகுவதற்கு வாய்ப்புள்ளது.

## வெளியிணைப்புகள்

* கூகிள் பேஜ் இணையத்தளம் பரணிடப்பட்டது 2011-11-18 at the வந்தவழி இயந்திரம்
* உத்தியோகபூர்வ கூகிள் பேஜ் கிறியேட்டர் விவாதக் குழு கூகிள் குழுவில்
* கூகிள் இணைய சேவையைக் குறிவைக்கும் ரோஜான்கள்
* கூகிள் பேஜ் இணையத் தள எடுத்துக் காட்டுகள்
# காகித துளை கருவி

தனி மற்றும் மூன்று துளையிடும் காகிதத் துளை கருவி அளவு நாடாவின் முன் வைக்கப்பட்டுள்ளது
கோவை கட்டுகளுக்கான இரண்டு துளையிடும் கருவி
கோவைத் துளை விபரிப்பு
 வெவ்வேறு வகையான கோவைத் துளையிடும் கருவி.
**காகித துளை கருவி** எனப்படுவது கோவைகளில் ஆவணப் பிரதிகளைக் கட்டி வைப்பதற்காக அவற்றைத் துளையிடப் பயன்படும் பொதுவான அலுவலகக் கருவி ஆகும்.

இக்கருவியை முதன்முதலில் கண்டறிந்தமை பற்றி இருவேறு புலமைரிமைகள் பதிவுசெய்யப்பட்டுள்ளன. செருமனி ஆரம்பமுதலே காகித துளை கருவியை பயன்படுத்திவருகின்றது. இதில் பிரேடிச்சு சொயேனெக்கின் (Friedrich Soennecken) தனது கண்டுபிடிப்பான *Papierlocher* (Locher) க்கு காப்புரிமையை நவம்பர் 14, 1886, பதிவுசெய்தார்.

## மேற்கோள்கள்
# கரைசல்

மேசையுப்பையும்(NaCl) நீரையும் சேர்த்து உப்புக்கரைசல் தயாரித்தல். இங்கு உப்பு கரையம், நீர் கரைப்பான்.
வேதியியலில், **கரைசல்** (ஒலிப்பு) (*solution*) என்பது, இரண்டு அல்லது அதற்கு மேற்பட்ட தனிமங்கள் சேர்ந்த ஒரு படித்தான கலவை ஆகும். ஒரு கரைசல் என்பது கரைபொருள் மற்றும் கரைப்பான் எனப்படும் பதார்த்தத்தால் ஆன ஒருபடித்தான கலவையாகும்.

## கரைசல்களை வகைப்படுத்துதல்

### துகள்களின் அளவைப் பொருத்து

பொருள்களில் உள்ள துகள்களின் அளவைப் பொறுத்து, கரைசல்களை மூன்று வகைகளாக பிரிக்கலாம். அவை

#### உண்மைக் கரைசல்

இது ஒரு ஒருபடித்தான கலவை ஆகும். இதில் கரைபொருளின் துகள்கள் கரைப்பானில் நன்கு கரைந்திருக்கும். (எ.கா) சர்க்கரை கரைசல்.

#### கூழ்மக் கரைசல்

இது பிரிகை நிலைமை மற்றும் பிரிகை ஊடகம் என்ற இரண்டு பகுதிகளாலான ஒரு வித கலவையாகும்.

#### தொங்கல் கரைசல்

கரைப்பானில் கரையாமல் இருக்கும் சிறு துகள்களின் பலபடித்தான கலவையே தொங்கல்கள் அல்லது தொங்கல் கரைசல் எனப்படும். (எ.கா) சுண்ணாம்பு நீரின் கலவை.

### கரைப்பானின் இயல்பைப் பொறுத்து

நீர்ம நீர்மக் கரைசல்
எ.கா: மதுசாரக் கரைசல்

நீர்ம வளிக் கரைசல்
எ.கா: சோடாநீர்

திண்ம திண்மக் கரைசல்
எ.கா:உருக்கு (எஃகு)

திண்ம நீர்மக் கரைசல்
எ.கா: சீனிக்கரைசல்

வளி வளிக் கரைசல்
எ.கா: வளிமண்டல வளி

## இவற்றையும் பார்க்கவும்

* கூழ்மம்
* கலவை (வேதியியல்)

## மேற்கோள்கள்
# ஓவியக் காட்சியகம்

Duration: 3 minutes and 41 seconds.3:41National Gallery of Art
ஓவியங்களைச் சிறப்பாக காட்சிசெய்யும் இடம் **ஓவியக் காட்சியகம்** ஆகும். வரை அல்லது தீட்டு சித்திரங்களே பெரும்பாலும் காட்சிப்படுத்தப்பட்டாலும், சிற்பங்கள், நிழற்படங்கள், வரைபடங்கள், கலைப் பொருட்கள் ஆகியனவும் காட்சிப்படுத்தப்படுவது உண்டு. ஓவியரின் படைப்புக்களைப் பொது மக்களுக்கு எடுத்துச் செல்ல ஓவியக் காட்சியகங்கள் உதவுகின்றன.

## மேற்கோள்கள்
# நகரத் திட்டமிடல்

நகர்ப்புறத் திட்டமிடலின் கீழ் மிகச் சிறிய நகரங்கள் முதல் மிகப் பெரிய நகரங்கள் வரை பயன்பெறுகின்றன. ஆங் காங் நகரின் ஒரு பகுதி.
**நகரத் திட்டமிடல்** (*urban planning*) என்பது, நகர்ப்புற நிலப் பயன்பாடு, நகர்ப்புறச் சூழல் வடிவமைப்பு ஆகியவற்றைக் கவனத்திற் கொள்ளும் ஒரு தொழில்நுட்ப, அரசியல் நடைமுறை ஆகும். இது, வளி, நீர், நகர்ப்புறத்துக்கு உள்வருவதும் வெளிச் செல்வதுமான போக்குவரத்து மற்றும் விநியோக வலையமைப்புக்களை உள்ளடக்கிய உட்கட்டுமானங்கள் போன்றவற்றை உள்ளடக்கியது. நகர்ப்புறக் குடியிருப்புக்கள், நகர்ப்புறங்களுக்குப் போக்குவரத்துச் செய்வனவும் அவற்றோடு வளங்களைப் பகிர்ந்து கொள்வனவுமான துணைச் சமுதாயங்கள் போன்றவற்றின் ஒழுங்கான வளர்ச்சியை நகர்ப்புறத் திட்டமிடல் உறுதி செய்கிறது. ஆய்வுகள், உத்திசார் சிந்தனை, கட்டிடக்கலை, நகர்ப்புற வடிவமைப்பு, பொதுமக்கள் கருத்தறிதல், கொள்கை தொடர்பான பரிந்துரைகள், செயற்படுத்தல், மேலாண்மை போன்றவற்றை இது கவனத்தில் கொள்கிறது.

கட்டிடக்கலை, நிலத்தோற்றக் கலை, நகர்ப்புற வடிவமைப்பு, என்பன கட்டிடச் சூழலின் சிறிய பகுதிகளை மேலும் கூடிய விபரமாகக் கையாளுகின்றன. பிரதேசத் திட்டமிடல் நகரத்திட்டமிடல் துறை கையாள்வதிலும் பெரிய பகுதிகளின் திட்டமிடலைக் குறைந்த விபரங்களுடன் கையாளும் ஒரு துறையாகும்.

இதன் கீழான திட்டங்கள் பல்வேறு வடிவங்களில் அமைகின்றன. இவற்றுள் உத்திசார் திட்டங்கள், முழுமையான திட்டங்கள், முறைப்படுத்தல் மற்றும் ஊக்குவிப்பு உத்திகள், வரலாற்றுப் பாதுகாப்புத் திட்டங்கள் போன்றவை அடங்குகின்றன.

## வரலாறு

திட்டமிடப்பட்ட அல்லது மேலாண்மை செய்யப்பட்ட நகரங்களுக்கான எடுத்துக்காட்டுகள் மிகப்பழைய காலங்களில் இருந்தே கிடைக்கின்றன.

19 ஆம் நூற்றாண்டில், நகரத் திட்டமிடல், புதிதாக முறைப்படுத்தப்பட்ட கட்டிடக்கலை, குடிசார் பொறியியல் ஆகியவற்றின் செல்வாக்குக்கு உட்பட்டு, நகரப் பிரச்சினைகளுக்குப் பௌதீக வடிவமைப்புமூலம் தீர்வு காண்பதற்கான அணுகுமுறைகளை ஒழுங்குபடுத்த ஆரம்பித்தது. 1960 ஆண்டிற்குப் பின், நகரத் திட்டமிடல் துறை, பொருளியல் வளர்ச்சித் திட்டமிடல், சமுதாய சமூகத் திட்டமிடல், சூழல்சார் திட்டமிடல் என்பவற்றையும் உள்ளடக்கி விரிவடைந்தது.

20 ஆம் நூற்றாண்டில், நகரத் திட்டமிடலுக்குரிய பணியின் ஒரு பகுதியாக நகரப் புத்தமைப்பு போன்றவை மூலம், ஏற்கனவே இருக்கின்ற நகரங்களுக்கு நகரத்திட்டமிடல் முறைகளைப் பயன்படுத்துவதும் அமைந்தது.

## குறிப்புகள்
# ஓபன்சிரீட்மேப்

ஓபன்சிரீட்மேப் (*OpenStreetMap*)|  |
| ஓபன்சிரீட்மேப் முகப்பு பக்கம், உலக வரைபடத்தை காட்டுகிறது |
| கிடைக்கும் மொழி(கள்) | 96 மொழிகளில் வரைபடத் தரவு |
| நாடு | ஐக்கிய இராச்சியம் |
| உரிமையாளர் | ஓபன்சிரீட்மேப் அறக்கட்டளை |
| உருவாக்கியவர் | ஸ்டீவ் கோஸ்ட் |
| தயாரிப்பு | Editable geographic data, tiled web map layer |
| வணிக நோக்கம் | இல்லை |
| பதிவு செய்தல் | பங்களிப்பாளர்களுக்குத் தேவை, பார்ப்பதற்குத் தேவையில்லை |
| பயனர்கள் | 10.6 மில்லியன் |
| உள்ளடக்க உரிமம் | ஓபன் டேட்டாபேசு உரிமம் |
| வெளியீடு | 9 ஆகத்து 2004 (2004-08-09) |
| தற்போதைய நிலை | செயலில் |
| உரலி | www.openstreetmap.org |

**ஓபன்சிரீட்மேப்** (*OpenStreetMap* சுருக்கமாக OSM என்று அழைக்கப்படுவது) ஓர் கட்டற்ற புவியியல் தரவுத்தளமாகும், இது விக்கிப்பீடியா போலவே தன்னார்வல பயனர் சமூகத்தால் புதுப்பிக்கப்பட்டு பராமரிக்கப்படுகிறது. பங்களிப்பாளர்கள் நில கணக்கெடுப்புகளிலிருந்து தரவைச் சேகரிக்கின்றனர், வான் ஒளிப்படங்களிலிருந்து வரைபடங்களை வரைகிறார்கள், பிற கட்டற்ற உரிமம் பெற்ற புவியியல் தரவு மூலங்களிலிருந்தும் இறக்குமதி செய்கிறார்கள். ஓபன்சிரீட்மேப் ஆனது கட்டற்ற தரவுத்தள உரிமத்தின் கீழ் கட்டற்ற உரிமம் பெற்றது. 2004 ஆம் ஆண்டு ஸ்டீவ் கோஸ்ட் என்பவர் இதனை நிறுவினார்

## மேற்கோள்கள்